One Churchill Place

One Churchill Place je 156 metrov vysoký mrakodrap v časti Canary Wharf v obvode Tower Hamlets. Bol postavený v rokoch 2003 - 2004 a otvorený v júni 2005. Má 32 poschodí. Mrakodrap je vlastne centrálou spoločnosti Barclays Bank.

Budova bola navrhnutá spoločnosťou HOK International a postavená spoločnosťou Canary Wharf Contractors. Pôvodne mala mať 50 poschodí, ale po útokoch 11. septembra 2001 bola znížená na 32 poschodí. Na 3. poschodí je bar a reštaurácia. Mrakodrap je 4. najvyšším zo 7 mrakodrapov Canary Wharf a celkovo 9. najvyššou v Londýne.

 Galéria 

Kategória:Mrakodrapy v Londýne
Kategória:Architektúra z 2004
Kategória:Stavby v Londýne